CELEX: 62013CN0172
Language: lt
Date: 2013-04-05 00:00:00
Title: Byla C-172/13: 2013 m. balandžio 5 d. pareikštas ieškinys byloje Europos Komisija prieš Jungtinę Didžiosios Britanijos ir Šiaurės Airijos Karalystę

20.7.2013   
            
            
               LT
            
            
               Europos Sąjungos oficialusis leidinys
            
            
               C 207/3
            
         2013 m. balandžio 5 d. pareikštas ieškinys byloje Europos Komisija prieš Jungtinę Didžiosios Britanijos ir Šiaurės Airijos Karalystę
   
   (Byla C-172/13)
   2013/C 207/04
   Proceso kalba: anglų
   
      Šalys
   
   
      Ieškovė: Europos Komisija, atstovaujama W. Roels ir R. Lyal
   
      Atsakovė: Jungtinė Didžiosios Britanijos ir Šiaurės Airijos Karalystė
   
      Ieškovės reikalavimai
   
   
               —
            
            
               pripažinti, kad nustačiusi sąlygas tarpvalstybinės įmonių grupės lengvatai, dėl kurių realiai beveik neįmanoma pasinaudoti tokia lengvata, ir apribojusi šią lengvatą laikotarpiais po 2006 m. balandžio 1 d., Jungtinė Karalystė neįvykdė įsipareigojimų pagal Sutarties dėl Europos Sąjungos veikimo 49 straipsnį ir Europos ekonominės erdvės susitarimo 31 straipsnį;
            
         
               —
            
            
               priteisti iš Jungtinės Karalystės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Priėmus Sprendimą byloje C-446/03, Marks & Spencer, Jungtinė Karalystė iš dalies pakeitė savo teisės aktus, pagal kuriuos įmonių grupei priklausančių įmonių patirtus nuostolius galima perkelti ir panaudoti kitai grupės narei siekiant sumažinti jos mokėtinus mokesčius (grupės lengvatos taisyklės). Nuostatos dėl įmonių nerezidenčių nuostolių nuo šiol nurodytos 2010 m. Pelno mokesčio įstatymo 5 dalyje.
   Pagal galiojančius Jungtinės Karalystės teisės aktus grupės įmonei gali būti suteiktas mokesčio kreditas dėl grupės narės nerezidentės nuostolių tik tada, jeigu ji neturi galimybės pasinaudoti mokesčio lengvata buveinės valstybėje. Kalbant apie būsimos lengvatos galimybę, pagal Jungtinės Karalystės teisės aktus beveik neįmanoma įrodyti suderinamumo su šia sąlyga, nes tokia galimybė turi būti nustatyta „iškart pasibaigus“ mokestiniams metams, kuriais patirti nuostoliai. Šios sąlygos dėl praktinių priežasčių neįmanoma įvykdyti. Darytina išvada, kad teisės aktais neleidžiama pasinaudoti bet kokia lengvata dėl dukterinės bendrovės nerezidentės nuostolių, pažeidžiant įsisteigimo laisvę, kaip ji aiškinama byloje C-446/03, Marks & Spencer.
   Antra, naujosios taisyklės dėl grupės lengvatos dėl užsienyje patirtų nuostolių taikomos tik nuostoliams, patirtiems po 2006 m. balandžio 1 d. Toks apribojimas laiko atžvilgiu (t. y. pagal teisės aktus lengvatos netaikymas iki šios datos patirtiems nuostoliams) prieštarauja įsisteigimo laisvei.